Filozofët e vegjël në shkollat amerikane
Një eksperte e arsimit bën thirrje për përfshirjen e njohurive fillestare të filozofisë në programet e shkolles fillore
. Marieta Mekarti thotë se gjithkush është filozof. ”. Për më shumë se 15 vjet, kjo mësuese ka udhëtuar në shumë vende, në zona rurale, periferike dhe shkolla urbane në mbarë vendin, duke i angazhuar fëmijët në diskutime filozofike. Me librin e saj, “Little Big Minds”, Mekarti paraqet një udhëzues, që e bën filozofinë interesante dhe tërheqëse për të vegjëlit. Ajo i njeh ata me konceptet fillestare të filozofisë, si dhe me filozofinë e lashtë të Platonit, al-Gazalit, Zhan Pol Sartrit e deri të Dalai Lamës. Duke u drejtuar atyre pyetje, thotë Mekarti, të rriturit i angazhojnë fëmijët në diskutime për tema filozofike që kanë lidhje me jetën e tyre të përditshme, që nga miqësia, lumturia dhe përgjegjshmëria e tyre për drejtësinë, vdekjen dhe Zotin. Mekarti thotë se mësuesit mund t’i njohin nxënësit me konceptet e filosofisë, duke e përfshirë atë në programet e tyre, ose duke hapur klube filozofie. Mësuesja e klasës së katërt Andra Skeen, për shembull, ka hapur një klub pas-shkollor në shkollën fillore Burnley Moran, në Sharlotsville të Virxhinias. Ajo shpesh e fton Marieta Mekartin të shkojë atje. “Marieta vjen këtu të paktën një herë në muaj dhe ne flasim për çështje të filozofisë. Ky është në të njëjtën kohë një klub për shërbimet ndaj komunitetit”. Aktiviteti i shërbimit të Komunitetit, thotë Skeen, është ana praktike e koncepteve filozofike. Pasi reflektuan mbi dashurinë, anëtarët e klubit, të gjithë 9-vjeçarë, i vunë konceptet që mësuan teorikisht në praktikë, duke pastruar sheshin e lojërave të shkollës dhe duke vizituar disa nga fqinjët. Skin thotë se kjo është vetëm një mënyrë se si studimi i filozofisë mund të përmirësojë jetën e nxënësve. I të njëjtit mendim është edhe mësuesja Marieta Mekarti, e cila shpreson se një numër më i madh shkollash do t’u mësojnë konceptet e filozofisë nxënësve të fillores. Ajo thotë se filozofia nuk është vetëm një instrument për të kupturait e botës, por është edhe një instrument për ndryshimin e saj.//lk